**Jegyzőkönyv**

2016. szeptember 9. napján 9,30 órakor a Vasboldogasszony Község Önkormányzati Iroda Tanácskozó termében megtartott rendkívüli nyilvános képviselő-testületi ülésről.

**Jelen vannak**: Mazzag Géza polgármester

 Németh Zsolt alpolgármester

Pongrácz Ernőné képviselő

 Szita Gabriella jegyző

**Igazoltan távol:** Mazzagné Rózsa Bernadett képviselő

 Zsuppán Béla képviselő

**Mazzag Géza polgármester** köszöntötte a megjelenteket, ezt követően megállapította, hogy az ülés határozatképes, majd javaslatot tett a napirendekre. Tájékoztatta a képviselőket, hogy a képviselő–testületi ülés összehívására Vasboldogasszony Község Önkormányzati Képviselő–testületének az önkormányzat Szervezeti és Működési Szabályzatáról szóló 1/2015 (I.7.) önkormányzati rendelet 12. §. (1) (2) bekezdése alapján, meghívó kiküldése nélkül került sor. Mazzag Géza polgármester a képviselő-testületi ülés összehívására okot adó sürgős, halasztást nem tűrő esetként a Helyi Választási Bizottsági tag választását jelölte meg. A képviselő-testület tagjait Mazzag Géza polgármester értesítette telefonon a képviselő-testület ülésének összehívásáról.

A képviselő-testület egyhangúan a polgármester javaslatára az alábbi napirendet fogadta el:

A képviselőtestület 3 igen egyhangú szavazattal a meghívóban közölt napirendtől eltérően az alábbi napirendet fogadta el.

**Napirend:**

1. **Helyi Választási Bizottsági tag megválasztása
Előadó: Mazzag Géza polgármester**
2. **Egyebek**

**Napirend tárgyalása:**

* 1. **Helyi Választási Bizottsági Tag megválasztása
	Előadó Mazzag Géza polgármester**

**Mazzag Géza polgármester:** Kérte a jegyzőt, hogy tegyen javaslatot a Helyi Választási Bizottság tagjaira.

**Szita Gabriella jegyző:** Elmondta, hogy a HVB elnöke Rózsás-Pálffy Veronika állandó lakcíme Vasboldogasszony településen megszűnt, így ő a Választási törvény alapján nem lehet a HVB tagja, továbbá Bertók Györgyné HVB tag megromlott egészségi állapotára tekintettel lemondott HVB tagságáról. A Választási eljárásról szóló törvény alapján az egy szavazókörös településeken a Választási Bizottság látja el a feladatokat. A Bizottságnak 5 tagból és két póttagból kell állnia. A bizottság tagjaira a Helyi Választási Iroda vezetője tesz javaslatot, amelyet a tisztelt képviselő-testület elfogad vagy elutasít. Elutasítás esetén a Helyi Választási Iroda vezetője új személyekre tesz javaslatot. Az elmondottakra tekintettel javasolta, hogy Vasboldogasszony település Helyi Választási Bizottságába új tagként Csik Bernadett, Vasboldogasszony, Kossuth Lajos u. 79 szám alatti lakost valamint Kis Edina, Vasboldogasszony, Petőfi u. 66. szám alatti lakost a Helyi Választási Bizottság 2. póttagjának, Sós Bálintné, Vasboldogasszony, Petőfi u. 20. szám alatti lakost, jelenlegi 1 póttag a Helyi Választási Bizottság rendes tagjának válassza meg a tisztelt Önkormányzat.

**Mazzag Géza polgármester:** Indítványozta, hogy az Önkormányzat válassza meg Vasboldogasszony település Helyi Választási Bizottságába új tagként Csik Bernadett, Vasboldogasszony, Kossuth Lajos u. 79 szám alatti lakost valamint Kis Edina, Vasboldogasszony, Petőfi u. 66. szám alatti lakost a Helyi Választási Bizottság 2. póttagjának, Sós Bálintné, Vasboldogasszony, Petőfi u. 20. szám alatti lakost, jelenlegi 1 póttag a Helyi Választási Bizottság rendes tagjának.

Kérdés, hozzászólás az elhangzott napirenddel kapcsolatban nem érkezett, **az ülést levezető polgármester** megállapította, hogy a képviselő-testület ülése határozatképes, jelenlévő képviselők száma 3 fő ezt követően szavazásra bocsátotta a Helyi Választási Bizottság tagjaira és póttagjaira tett javaslatot.

Vasboldogasszony Község Önkormányzati Képviselő-testülete 3 igen egyhangú szavazattal a következő határozatot hozta:

# Vasboldogasszony Község Önkormányzati Képviselő-testületének27/2016. (IX.9.) számú határozata

Vasboldogasszony Község Önkormányzati Képviselő-testülete Helyi Választási Bizottsági tagnak és póttagnak a következő személyek választja meg:

 Csík Bernadett Vasboldogasszony, Kossuth u. 79.

 Sós Bálintné Vasboldogasszony, Petőfi. u. 20

 **2.** **Póttag** Kis Edina, Vasboldogasszony, Petőfi u. 66. szám

A képviselőtestület felkéri a polgármestert, hogy gondoskodjon a választási bizottság tagjainak eskü tételéről.

 **Határidő: 2016. szeptember 14.**

 **Felelős: Mazzag Géza polgármester**

* 1. **Egyebek**

**Mazzag Géza polgármester:** Megkérdezte a jelenlévőket van-e a napirenddel kapcsolatosan indítványuk, javaslatuk.

Kérdés hozzászólás a napirenddel kapcsolatosan nem hangzott el, az ülést levezető polgármester a napirend tárgyalását lezárta.

Az **ülést levezető polgármester** megkérdezte a jelenlévő képviselőket, hogy van-e egyéb közérdeket érintő kérdésük, bejelentésük. További kérdés, bejelentés nem érkezett, az ülést levezető polgármester a nyilvános ülést 9,40 órakor bezárta.

**K.m.f.**

 **Mazzag Géza Szita Gabriella
 polgármester jegyző**